**Lauren Opal Boebert** (19. desember 1986) er en amerikansk politiker, forretningskvinne og våpenaktivist. Hun ble medlem av kongressen i 2021, valgt inn fra Colorado. Fra 2013 til 2022 eide hun Shooters Grill, en resturant i byen Rifle i Colorado, der ansatte ble oppfordret til å være bevæpnet.

Ved valget i 2020 vant hun overraskende nominasjonen i det republikanske partiet over Scott Tipton i Colorados 3. valgdistrikt, og vant deretter valget. Hun ble gjenvalgt med knapp margin i 2022.

Boebert er ansett for tilhøre ytre høyre i amerikansk politikk. Hun støttet Trumps påstander om at valget i 2020 var stjålet, og har fremmet QAnon konspirasjonsteorier. Hun har markert seg som mot grønn energi, mot Covid-masker og vaksiner, mot abort og mot seksualundervisning i skolen.

Boebert ble født i Altamonte Springs i Florida 19 desember 1986. Familien flyttet til staten Colorado da hun var 12 år og til Rifle i 2003.  I 2004 fikk hun barn og droppet ut av skolen, men fullførte i 2020 før hun ble valgt inn i parlamentet.

Etter skolen jobbet Boebert hos McDonalds i Rifle, og etter hun giftet seg i 2007 jobbet hun med vedlikehold av oljerørledninger. I 2013 åpnet hun og ektemannen Shooters Grill i Rifle der de ansatte bar våpen. Hun eide også en restaurant like over gaten fra Shooters Grill, og i 2015 åpnet hun Putters restaurant på en golfbane i nærheten. I 2020 protesterte hun mot Covid-stenging av Shooters Grill, valgte og ikke følge dem, og myndighetene stengte restauranten.  I 2022 valgte huseier å ikke fornye leiekontrakten og Shooter Grill ble stengt.

Politikk
--------

Boebert gjorde seg først bemerket i 2019 da hun konfronterte Beto O’Rourke som ønsket å forby halvautomatiske rifler. Hun ledet en protest mot at mennesker som ble ansett som truende ikke fikk eie våpen.

Før valget i 2020 støttet Donald Trump Boeberts erfarne motkandidat Scott Tipton. Boebert mente Tipton ikke støttet Trump, og at Tipton hadde stemt for et forslag som åpnet for at ulovlige jordbruksarbeidere fikk statsborgerskap. Det republikanske partiet nominerte Boebert med 54,6% av stemmene mens Tipton fikk 45,4%. Hun ble da den første i valgdistriktet siden 1972 som vant over en sittende kandidat. 

Da valget kom vant hun over demokraten Mitsch Bush med 51,27% av stemmene. Hun ble med i gruppen Freedom Caucus i representantenes hus og ble medlemm i energikomiteen (House Committee on Natural Resources).

I 2022 stilte Boebert til gjenvalg. Hun forsøkte å få sin republikanske motkandidat Don Coram strøket fra valget for å ikke ha samlet nok underskrifter. En aksjonsgruppe støttet av det demokratiske partiet fremmet uriktige påstander om Boebert, og hun vant nominasjonen med ca 66% av stemmene.  I valget ble det svært tett mellom Boebert og demokraten Adam Frisch, og det ble automatisk omtelling. Boebert vant med 546 stemmer av 327110.

I 2023 ble Boebert skilt  og 27. desember 2023 sa Boebert at hun ville stille til valg i et nytt distrikt, Colorados 4. distrikt.

Annet
-----

Boebert har åpent støttet QAnon konspirasjonsteorier, og spurte i et møte 15. mars 2021 når Hillary Clinton ville bli arrestert. Hun nektet å bruke munnbind og ta vaksine mot covid-19, og ble bøtlagt 500$ av etikkomiteen i representantens hus. Boebert kalte representanten Ilhan Omar for terrorist og "æresmedlem i Hamas"  I 2021 sendte hun ut julekort på X med seg og sine fire mindreårige sønner med automatvåpen forran et juletre.  Boebert ble i september 2023 kastet ut fra musikalen Beetlejuice, of å ha røkt, sunget og brukt telefonen. Boeberts valgkampleder bekreftet at hun sang med og hadde det hyggelig, men hevdet at hun ikke røkte.

Referanser
----------

1. ↑   durangoherald.com[Hentet fra Wikidata]
2. ↑  Post, Justin Wingerter | The Denver (26. juli 2020). «Lauren Boebert beat a Colorado congressman. Is she the next GOP star?». *The Denver Post* **(engelsk)**. Besøkt 10. januar 2024.
3. ↑  «Bioguide Search». *bioguide.congress.gov*. Besøkt 10. januar 2024.
4. ↑  «Shooters Grill in Rifle has food license suspended, owner says». *The Denver Post* **(engelsk)**. 16. mai 2020. Besøkt 10. januar 2024.
5. ↑  Hananoki, Eric (1. juli 2020). «GOP-backed QAnon congressional nominee Lauren Boebert rallied with far-right militia at Colorado gun event». *Media Matters for America* **(engelsk)**. Besøkt 10. januar 2024.
6. ↑  «Around Boebert’s hometown, her victory greeted by GOP with joy, apprehension | Western Colorado | gjsentinel.com». *web.archive.org*. 16. juli 2020. Archived from the original on 16. juli 2020. Besøkt 10. januar 2024. CS1-vedlikehold: Uheldig URL (link)
7. ↑  Dale, Daniel (25. juni 2022). «Fact check: Democratic group makes multiple false claims in its dramatic allegations about Lauren Boebert's past | CNN Politics». *CNN* **(engelsk)**. Besøkt 10. januar 2024.
8. ↑
9. ↑  Lofholm, Jesse Paul, Nancy (16. mai 2023). «Lauren Boebert files for divorce from her husband». *The Colorado Sun* **(engelsk)**. Besøkt 10. januar 2024.
10. ↑  Biller, Ryan (7. januar 2024). «‘We Don’t Want to Be a National Laughingstock’: How Lauren Boebert Blew Her Safe Seat». *POLITICO* **(engelsk)**. Besøkt 10. januar 2024.
11. ↑  Kaczynski, Andrew (30. november 2021). «Another video shows Lauren Boebert suggesting Ilhan Omar was terrorist | CNN Politics». *CNN* **(engelsk)**. Besøkt 10. januar 2024.
12. ↑
13. ↑  «Lauren Boebert kicked out of a 'Beetlejuice' show in Denver». *AP News* **(engelsk)**. 13. september 2023. Besøkt 10. januar 2024.